ਉਸਤਾਦ ਸ਼ਗਿਰਦ ਦੇ ਮਕਬਰੇ

ਉਸਤਾਦ ਸ਼ਗਿਰਦ ਦੇ ਮਕਬਰੇ,ਭਾਰਤ  ਦੇ ਪੰਜਾਬ  ਰਾਜ ਦੇ ਫ਼ਤਹਿਗੜ੍ਹ ਸਾਹਿਬ ਜ਼ਿਲ੍ਹੇ ਦੇ ਤਾਲਾਣੀਆਂ ਪਿੰਡ ਵਿੱਚ ਮੁਗ਼ਲ ਕਾਲ ਸਮੇਂ ਉਸਾਰੀਆਂ ਗਈਆਂ ਦੋ ਇਤਿਹਾਸਕ ਇਮਾਰਤਾਂ ਹਨ।ਇਹ ਖੇਤਰ ਮੁਗ਼ਲ ਕਾਲ ਦੇ ਸਰਹਿੰਦ ਸੂਬੇ ਦਾ ਹਿੱਸਾ ਸੀ। ਇਸ ਕਾਲ ਦੌਰਾਨ ਜਦ ਵਜ਼ੀਰ ਖ਼ਾਨ ਸਰਹੰਦ ਦਾ ਗਵਰਨਰ ਸੀ ਤਾਂ ਉਸਨੇ ਗੁਰੂ ਗੋਬਿੰਦ ਸਿੰਘ  ਦੇ ਦੋ ਛੋਟੇ ਸਾਹਿਬਜ਼ਾਦੇ ਇਸਲਾਮ ਨਾਂ ਕਬੂਲ ਕਰਨ ਕਰਕੇ ਜੀਂਦੇ ਨੀਹਾਂ ਵਿਚ ਚਿਣਵਾ ਦਿੱਤੇ ਸੀ। ਬਾਅਦ ਵਿਚ ਗੁਰੂ ਗੋਬਿੰਦ ਸਿੰਘ ਦੇ ਪੈਰੋਕਾਰ ਅਤੇ ਸਿੱਖ ਜਰਨੈਲ ਬੰਦਾ ਸਿੰਘ ਬਹਾਦਰ ਨੇ ਇਸਦਾ ਬਦਲਾ ਲੈਣ ਲਈ ਹਮਲਾ ਕਰਕੇ ਸਰਹੰਦ ਸ਼ਹਿਰ ਤਹਿਸ ਨਹਿਸ ਕਰ ਦਿੱਤਾ ਸੀ। ਪ੍ਰੰਤੂ ਫਿਰ ਵੀ ਕੁਝ ਇਮਾਰਤਾਂ ਉਸ ਸਮੇ ਬਚ ਗਈਆਂ ਸਨ ਜਿਨ੍ਹਾਂ ਵਿੱਚ ਇਹ ਮਕਬਰੇ ਵੀ ਸ਼ਾਮਲ ਹਨ।

ਇਤਿਹਾਸ ਅਤੇ ਜਾਣ ਪਹਿਚਾਣ
ਇਹ ਕਿਹਾ ਜਾਂਦਾ ਹੈ ਕਿ ਉਸਤਾਦ ਦਾ ਮਕਬਰਾ ਉਸਤਾਦ ਸਈਅਦ ਖਾਨ ਦੀ ਯਾਦ ਵਿੱਚ ਉਸਾਰਿਆ ਗਿਆ ਸੀ ਜੋ ਇੱਕ ਮਹਾਨ ਮੁਗ਼ਲ ਇਮਾਰਤਸਾਜ਼ ਸੀ ਅਤੇ ਉਸਦਾ ਸ਼ਗਿਰਦ ਖ਼ਵਾਜਾ ਖਾਨ  ਵੀ ਇੱਕ ਵੱਡਾ ਇਮਾਰਤਸਾਜ਼ ਹੋਇਆ ਹੈ ਜਿਸਦਾ ਸ਼ਗਿਰਦ ਦੇ ਮਕਬਰੇ ਦੇ ਨਾਮ ਨਾਲ ਜਾਣਿਆ ਜਾਂਦਾ ਮਕਬਰਾ ਵੀ ਇਸਤੋਂ ਕੁਝ ਕੁ ਦੂਰੀ ਤੇ ਹੀ ਉਸਾਰਿਆ ਹੋਇਆ ਹੈ। ਇਹ ਦੋਵੇਂ ਯਾਦਗਾਰਾਂ ਰੋਜ਼ਾ ਸ਼ਰੀਫ਼ ਯਾਦਗਾਰ ਤੋਂ ਕਰੀਬ ਢਾਈ ਕਿਲੋਮੀਟਰ ਦੀ ਦੂਰੀ ਤੇ ਹਨ।ਕੁਝ ਸਮੇ ਪਹਿਲਾ ਤੱਕ ਇਹਨਾ ਮਕਬਰਿਆਂ ਵਿਚ ਖੂਬਸੂਰਤ ਕੰਧ ਚਿੱਤਰ ਲਗਾਏ ਹੋਏ ਸਨ ਜੋ ਹੁਣ ਨਹੀ ਹਨ।

ਤਸਵੀਰਾਂ 
ਉਸਤਾਦ ਸ਼ਗਿਰਦ ਦੇ ਮਕਬਰਿਆਂ ਦੀਆਂ 17 ਸਤੰਬਰ 2016 ਨੂੰ ਲਈਆਂ ਗਈਆਂ ਤਸਵੀਰਾਂ ਦੇ ਦ੍ਰਿਸ਼

ਹਵਾਲੇ 

ਇਹ ਵੀ ਵੇਖੋ 
ਸਰਹੰਦ ਦੀਆਂ ਯਾਦਗਾਰਾਂ ਬਾਰੇ ਅੰਗ੍ਰੇਜ਼ੀ ਟ੍ਰਿਬਿਊਨ ਵਿਚ ਲੇਖ 
ਸ਼੍ਰੇਣੀ:ਫ਼ਤਹਿਗੜ੍ਹ ਸਾਹਿਬ ਜ਼ਿਲ੍ਹਾ